Vita:Kimcshihűtőgép

message: „...a hagyományos hűtőkkel ellentétben a kimcshihűtő közvetlenül hűti a hűtőteret, állandó hőmérsékletet biztosítva a kimcshinek.” – Szerintem ez NEM különbözteti meg hagyományos hűtőszekrényektől, mivel minden hűtőszekrény közvetlenül hűti a hűtőteret, és minden hűtőszekrényben van hőmérséklet-szabályozás, amely állandó hőmérsékletet biztosít a benne lévő ételnek. Ez vagy félreértés vagy sima reklámszöveg, de semmiképpen sem műszaki különlegesség. (A leírtak alapján ez egy közönséges hűtőládának ill. több rekeszes konyhai hűtőszekrénynek látszik. Ha mégis valami egyedi elven, vagy különleges technológiával működne, azt érdemes volna kifejteni, de (amennyire látom), egyik forrásban sincs ilyesmi. Akela vita 2013. március 24., 08:57 (CET)
replies: text: De, ott van a Korea Times-ban. " “In conventional refrigerators, the cooling system will work to lower the temperature of the freezer to, say, minus 25 degrees Celsius. It continues if the temperature reaches minus 18 degrees. Such a huge gap in temperature, however, will ruin the taste of kimchi,” explained a representative for LG Electronics." "Conventional refrigerators have an indirect cooling system where cool air circulates. The temperature gap within the refrigerator room is as great as 10 degrees. As it pulls the air in the storage room to convert it into cool air, it also pulls the humidity out of the food. It suits the storage of western-styled food that is usually dry, but it isn’t appropriate for kimchi and other Korean food that contains a lot of soup and juice,” said a representative for Winia Mando.".

text: Hogy reklámszöveg-e vagy sem, azt az tudná megmondani, aki hűtőszekrények javításával foglalkozik. A forrás mindenesetre ezt mondja, és tény, hogy egy ez egy külön ágazat Koreában. Ezen felül a kimcshihűtő bizonyos hőmérsékletet állít be, nem te szabályzod, ahogy a normál hűtőnél, hanem azt a hőmérsékletet próbálják rekonstruálni, amit a földbe ásott agyagegény biztosított régen a kimcshinek. Ez serious business Koreában, az ország dollármilliárdokat költött arra, hogy az első űrhajósnőjük kimcshit vihessen magával az űrbe. A hűtőszekrénygyártásban sem viccelnek, ha a nemzeti ételről van szó.  Teemeah   편지  2013. március 24., 11:09 (CET)
OK, való igaz. Egy lépéssel közelebb vagyunk: A hőmérsékletet tehát nem szokványos termosztáttal (azaz a kompresszor ki-be kapcsolásával) szabályozza, hanem nagyobb pontossággal, ami valóban hőmérséklet-különbséggel működik, pl. +5°C-on bekapcsol, +1°C-on kikapcsol. A kompresszor hűtőteljesítményét ez a kütyü valószínűleg a fordulatszám folyamatos szabályozásával vezérli, digitális teljesítmény-elektronikával, ahogy pl. az inverteres szobaklíma-berendezésekben történik. Az vitathatatlan, hogy viszonylag magas felületi hőmérséklettel kell működnie, hogy a levegő nedvessége ne csapódjon ki a hűtőfelületre (ahogy pl. a kommersz hűtőszekrények falára valóban kicsapódik, sőt, ha rosszul van beállítva, rá is fagyhat). A víz kicsapódása a levegőből valóban szárítja a levegőt, és szárítja az ételt is, ha csomagolás és fedél nélkül teszik be a hűtőbe. Ezt egy olyen inverteres megoldással, mint a szobaklímákban, valóban meg lehet oldani. 
Már csak a „közvetlen hűtést” (azaz közvetítő közeg nélküli hűtést) kellene megérteni. Nem vonom kétségbe, hogy a szerkezet működő- és piacképes, de a folyamat leírási módja zavarba ejtő. Ha a kimcsihűtőben nem a hűtött levegő áramlása viszi át a hideget a hűtőfelületről az ételre (azaz vonja el a hőt az ételből), akkor a hűtőközeg (pontatlanul: freon) közvetlenül érintkezne az étellel, amit lehetetlennek tartok. Egy megoldás lehet esetleg: ha egyáltalán nem kompresszoros hűtőgép van benne, hanem pl. Peltier-elemes félvezetős megoldás, de az is csak a hőt elvonó hűtőfelületet tudja lehűteni, ez hűti a doboz légterét, ahová az étel van bepakolva. Az ételt a doboz légterének hűtött levegője hűti. (Hacsak a kimcsit közvetlenül rá nem kenik a hűtőfelületre, mint a vajat, ez a lehetőség természetesen csak vicc, de a hőátadás fizikája csak így működik. A szöveg külön kiemeli, hogy a hagyományos hűtőszekrényben a levegő hűti az ételt, a kimcsihűtő pedig enélkül (azaz közvetítő levegő nélkül) közvetlenül hűt. Ennek realizálására tényleg kíváncsi lennék (vagy pedig az eredeti leírás sem pontos). Próbálok én is utánajárni, mert ha valami újdonságot találunk, azt érdemes lesz röviden beleírni egy ismertető szócikkfejezetbe. Akela vita 2013. március 24., 18:32 (CET)

text: Hát én próbáltam angol nyelvű forrásokat felkutatni hozzá, de nem nagyon találtam. Koreaiul biztosan le van írva a működési elve valahol, de hát ki tud még olyan szinten koreaiul, hogy értse is  Teemeah   편지  2013. március 24., 18:46 (CET)
replies: text: :, nézd mit találtam , utolsó bekezdés. Segít valamelyest? Xiaolong   Üzenő  2014. április 25., 12:10 (CEST)

text: „Most refrigerators circulate air cooled by coolant flowing through aluminium fins but the kimchi fridge directly cools the aluminium casing. Each kimchi fridge uses up to 7 kilograms of aluminium alloyed with manganese and tin - four to five times that of the traditional fridge.” azaz, kábé: „A legtöbb hűtőszekrény levegőt áramoltat, amelyet alumínium lamellák között (pontosabban alumínium lamellás csövek belsejében) keringő hűtőfolyadék (coolant) hűt. Ezzel szemben a kimcsi hűtőszekrény közvetlenül hűti az alumínium burkolatot. Egy kimcsi hűtőgép szerkezete akár 7 kg-nyi, mangánnal és ónnal ötvözött alumíniumot is tartalmazhat, ez 4-5-szöröse annak, amennyit egy hagyományos hűtőszekrény tartalmaz.”

text: Ebből a következő műszaki értelmezést szűröm ki: A hagyományos hűtőszekrény légterét egyetlen, erősen hűtött hőcserélő hűti, ebben valóban hűtőfolyadék (pontosabban hűtőközeg, refrigerant) kering. Ennek nagysága korlátozott, általában egy polcnyi méretű, vagy a szekrény egyik oldala. Ahhoz, hogy a légteret hűteni tudjam, a hűtő felületnek a levegőnél hidegebbnek kell lennie. Ha ez felület KICSI, akkor a hűtőfelületnek (azaz a hűtőközegnek) sokkal hidegebbnek kell lennie, mint a légtér szándékolt hőmérséklete. Normál hűtőszekrényben kb. +5°C légtér van, ehhez 0°C alatti (mínuszos) felület kell, ezért a normál hűtőszekrények hűtőfelülete (hűtőpolca) hajlamos lejegesedni, mert a levegő nedvességtartalma nemcsak rácsapódik, hanem rá is fagy, ezért különböző kiegészítő leolvasztó funkciókat kell beleépíteni. A levegő nedvességtartalmának kicsapódása az étel szárításával is jár, ez is igaz.

text: Ha (mondjuk) ugyanilyen légtér-hőmérsékletet (mondjuk +5°C-ot) jegesedés és lecsapódás NÉLKÜL akarok elérni, azt csak kisebb hőmérséklet-különbséggel, azaz kevésbé hideg hűtőfelülettel tudom elérni. Ehhez viszont NAGYOBB hűtőfelület kell (hogy megmaradjon a kívánt hűtőteljesítmény). A megoldás az, hogy  nemcsak egy hűtőpolcot vagy egyetlen oldalfalat hűtök, a doboz összes határoló falát. Ha jól értelmezem a szöveget, akkor a kimcsi hűtőtér burkolat falai jó hővezető, vastag alumínium panelekből készülnek, nyilván azért, mert ezekben a panelekben közvetlenül kering a hűtőközeg, amely így igen nagy felületen képes hűtést kifejteni. A hűtőközeg és a légtér közötti hőmérséklet-különbség kicsi, azaz a hűtőközeg nem olyan hideg, mint a normál hűtőszekrénynél. Ezért kevesebb a víz-kicsapás is, tehát nem szárítja a hűtött árut. Nincs jegesedés, mert a hűtőközeg 0°C fölött van. A vastag falú alumínium panelek (tömegük révén) azt is biztosítják, hogy a hűtés egyenletes legyen, kicsi hőfokingadozással. Lassan összeáll a koherens kép: fizikailag hasonló hűtési folyamat, csak más hőmérsékleti arányok mellett. (Végül még egy dolog jöhet hozzá: a kimcsi hűtőtér szokásos hőmérsékletére nem találok adatot. Ha a kimcsi hűtőtér hőmérséklete magasabb, mint egy normál hűtőszekrényé, és akkor az a különbség, amit leírtam, még hangsúlyosabban érvényesül. Akela vita 2014. április 27., 23:46 (CEST)
replies: text: :Beírnád ezt a szócikkbe? megpróbálok keresni forrást a hűtőhúmérsékletre is, ha másképp nem megy, megkérek koreai ismerőst. Köszönöm! Xiaolong   Üzenő  2014. április 28., 10:29 (CEST)
thread_title:  Sima konyhai hűtőszekrénynek / hűtőládának tűnik 

message: A működés valószínű jellemzőit tömör szerkesztéssel a szócikkbe tettem. Partmoso vita 2018. május 13., 17:42 (CEST)
thread_title:  A jellemző üzemelés